Xu Shichang
<s>Xu Shichang (Hsu Shih-chang; ; kurtoazno ime: Juren (Chu-jen; 菊人); 20. oktobar 1855 – 5. jun 1939) bio je kineski političar koji je od 1918. do 1922. godine služio kao predsjednik Republike Kine.</s><s>Xu, koji je prije toga dva puta nakratko služio kao premijer, bio je jedini civil na čelu kineske države u Eri gospodara rata.</s>

<s>Xu je karijeru započeo pod carskim režimom dinastije Qing za koga je vršio niz visokih dužnosti i napredovao do mjesta ministra carskog kabineta 1911. godine.</s><s>Tada se sprijateljio sa uticajnim generalom Yuan Shikaijem.</s><s>Kada je u Xinhai revoluciji srušena monarhija i uspostavljena republika, Yuan, koji je postao njen predsjednik, imenovao ga je 1912. godine državnim sekretarom u nastojanju da sebi privuče pristaše bivšeg režima iz Rojalističke stranke.</s><s>Sa tog mjesta je Xu postao premijer nakon ostavke Sun Baoqija 1914. godine.</s><s>Kada se Yuan krajem 1915. proglasio carem, Xu se tome usprotivio i podnio ostavku.</s><s>Yuan ga je ponovno imenovao nekoliko mjeseci kasnije, nakon što je bio odustao od restauracije monarhije.</s><s>Xua je ubrzo smijenio uticajni gospodar Duan Qirui.</s>

<s>Dvije godine kasnije, nedugo pred završetak Prvog svjetskog rata, Xu je, uz Duanovu podršku, imenovan za predsjednika.</s><s>Xu je uglavnom podržavao Duanovu politiku oslanjanja na zapadne sile, za čiji je račun poslao kineske trupe protiv boljševika u Ruskom građanskom ratu, ali i Japan.</s><s>Ustupci Japanu su izazvali niz protesta poznatih kao Pokret 4. maja.</s><s>Duan kao civil nije imao moći ni autoriteta da zaustavi sukob između Duanove Anhui klike i Cao Kunove Zhili klike, a koji je 1920. eskalirao u kratkotrajni oružani sukob u kome je Anhui klika poražen.</s><s>Dvije godine kasnije ga je pobjednički Cao Kun natjerao da napusti dužnost i prepusti je Li Yuanhongu.</s>

<s>Vanjske veze 
 
 China After the War (1920, English translation)</s>

<s>Kineski političari
Predsjednici Republike Kine
Premijeri Republike Kine</s>

